|  |  |  |
| --- | --- | --- |
| Aftaleparter | Denne samarbejdsaftale indgås mellem:  [*Navn på F-ACT team*]  Distriktspsykiatrien i [*by*]  [*Vejnavn og nr.*]  [*Postnr. og bynavn*]  [*Botilbuddets navn*]  [*Vejnavn og nr.*]  [*Postnr. og bynavn*] | |
| Formål | Formålet med samarbejdet er at skabe grundlag for et konstruktivt gensidigt forpligtende samarbejde, hvor der kan tages højde for lokale forhold og behov.  Samarbejdet skal sikre fælles retning, styrke koordination og sammenhæng samt kvalitet i forløb for patienter, der bor på botilbuddet, og som er henvist til distriktspsykiatrien (F-ACT Bostedsteam). | |
| Opgaver | Distriktspsykiatrien (F-ACT Bostedsteam) og botilbuddet indgår i et gensidigt forpligtende samarbejde.  Den primære opgave for distriktspsykiatrien er at tilbyde:   * Udgående tværfaglig ambulant psykiatrisk behandling og opfølgning til patienter, der er visiteret til distriktspsykiatrien (F-ACT Bosted teamet). Denne kan efter en psykiatrisk vurdering foregå udgående på botilbuddet, i lokalområdet, i distriktspsykiatriens lokaler eller virtuelt. Evt. udredning vil oftest foregå i ambulatoriet. * Psykiatrifaglig rådgivning og sparring til botilbuddets medarbejdere og samarbejde med botilbuddets medarbejdere omkring visiterede patienter.   Den primære opgave for botilbuddet ift. samarbejde med distriktspsykiatrien (F-ACT Bostedsteam) er:   * At medvirke til tæt dialog og samarbejde med medarbejdere fra distriktspsykiatrien om og med visiterede patienter med behov for indsatser på tværs af sektorer   Distriktspsykiatri og botilbud har i fællesskab en koordinerende funktion ift. at sikre kvalitet og sammenhæng mellem den regionale psykiatriske behandling og de sociale indsatsers i den enkelte patients forløb. Den koordinerende indsatsplan (KIP) er det primære redskab ift. samarbejdet på tværs. Arbejdet med KIP skal være med til at sikre at alle relevante parter, som f.eks. myndighed og pårørende, inddrages. | |
| Målgruppe | Samarbejdet vedrører patienter fra 18 år og derover, der bor på kommunale, regionale, selvejende eller private socialpsykiatriske botilbud eller botilbudslignende tilbud, med svære og komplekse psykiske lidelser og nedsat funktionsevne i en sådan grad, at der er behov for en udgående regional indsats og som beboere, der er visiteret til et behandlingsforløb i Psykiatrien Region Sjælland.  Nedsat funktionsniveau er karakteriseret ved f.eks. en eller flere af følgende:   * Historik med hyppige genindlæggelser og/eller lange indlæggelsesperioder * Komplekse psykiatriske eller sociale problemstillinger, herunder fx svær komorbiditet, rusmiddelproblematik * Udadreagerende adfærd * Selvskadeproblematikker * Episoder med magtanvendelse på botilbuddet eller tvangsforanstaltninger, herunder tvangsindlæggelser i psykiatrien. * Manglende sygdomserkendelse og deraf medicinsvigt, hvilket betyder, at de har svært ved at følge eller profitere af behandling i et ordinært ambulant behandlingstilbud. * Polyfarmaci | |
| Samarbejde | *Her udfyldes konkrete aftaler ift. samarbejde:*  Som udgangspunkt deltager patientens kontaktperson på botilbuddet i alle samtaler. Men det afstemmes konkret i det enkelte forløb mellem patient, medarbejder i distriktspsykiatri og kontaktperson på botilbud. Hvis det i det konkrete forløb, f.eks. af hensyn til behandlingsrelationen, giver bedst mening, kan samtaler gennemføres uden at kontaktpersonen fra botilbuddet er til stede. Når det giver mening, og der er samtykke til det fra patienten, kan pårørende, rusmiddelbehandler eller andre relevante samarbejdspartnere evt. også deltage.  Distriktspsykiatrien leverer overordnet følgende ydelser:   * Udgående tværfaglig ambulant psykiatrisk behandling og opfølgning til patienter, der er visiteret til distriktspsykiatrien * Mulighed for hyppigere kontakt til visiterede patienter med et intensiveret behandlings-/støttebehov ud fra en psykiatrisk vurdering, i overensstemmelse med F-ACT modellen. * Distriktspsykiatriens medarbejdere yder sparring og er tilgængelige for personalet på botilbuddene ved at * være tilgængelige både ved fysisk tilstedeværelse og kontakt på mail, telefon og videoløsning (omfang og form aftales konkret med det enkelte botilbud) * yde gensidig faglig sparring til medarbejderne på botilbuddet   Botilbuddet forpligter sig til:   * at kontaktpersoner på botilbuddet så vidt muligt deltager, når medarbejdere fra distriktspsykiatrien har samtaler med beboere * så vidt muligt at besøge beboere under indlæggelser i psykiatrien   Distriktspsykiatrien og botilbuddet forpligter sig til i fællesskab at have et delt ansvar ift. at opstarte og varetage forløb med koordinerende indsatsplan (KIP) i komplekse forløb med et stort koordineringsbehov og til at deltage i netværksmøder. Det fælles koordineringsansvar afstemmes på forløbsniveau mellem parterne. | |
| Aftaler for medicinhåndtering | *[Her udfyldes lokale aftale for arbejdsgange omkring medicinoverlevering, medicinbestilling og medicinhåndtering (evt. oversigt kan vedhæftes som bilag). Yderligere kan suppleres med aftale for samarbejde omkring blodprøver]* | |
| Sikkerhed | *Her udfyldes aftalte arbejdsgange og procedurer for sikkerhed når F-ACT Bostedsteamets personale er på botilbuddet.*  *(Fx aftaler omkring alarmer, overlevering af risikovurderinger, sikkerhed ift. hvor samtaler afholdes, hvornår der bør være personale fra botilbuddet deltagende mv.)]*  Hvis det fra patientens, botilbuddets eller fra distriktspsykiatriens side vurderes, at der er en sikkerhedsmæssig risiko ved mødet, skal kontaktpersonen (eller evt. anden medarbejder med god kontakt til beboeren) deltage i ethvert møde mellem distriktspsykiatrien og beboeren. Hvis det vurderes, at det ikke er sikkerhedsmæssigt forsvarligt at besøge botilbuddet, gennemføres mødet på video/virtuelt eller der er krav om fysisk fremmøde i distriktspsykiatrien. | |
| Behandling af  personoplysninger | Der skal indhentes skriftligt samtykke fra den enkelte patient til vidensdeling mellem botilbud og F-ACT Bostedsteam. Vidensdeling skal overholde den til en hver tid gældende lovgivning. Gældende retningslinjer vedr. tavshedspligt og samtykke følges. | |
| Kontaktoplysninger | *[Her noteres navne og kontaktoplysninger på relevante personale og ledelse fra både botilbud og bostedsteam.]* | |
| Varighed | Samarbejdsaftalen er kun gældende, hvis der er patienter på botilbuddet, der er visiteret til F-ACT Bostedsteamet, og sættes automatisk i bero, hvis botilbuddet i perioder ikke har beboere, som er tilknyttet Distriktspsykiatrien. Aftalen kan af parterne opsiges med tre måneders varsel til udgangen af en måned. | |
| Underskrifter:  Dato: xx.xx.20xx  For Distriktspsykiatrien i [*Bynavn*]  \_\_\_\_\_\_\_\_\_\_\_\_\_\_\_\_\_\_\_ | | Dato: xx.xx.20xx  For [*Botilbuddets navn*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |